stanford-oval/wikipedia huggingface dataset:
Aspergillus fumigatus
พยาธิกำเนิด > การรุกราน

บุคคลที่มีภูมิคุ้มกันต่ำมีแนวโน้มที่จะติดเชื้อ A. fumigatus ซึ่งมักแสดงออกในรูปแบบโรคแอสเปอร์จิลโลซิสที่ปอดแบบรุกล้ำ โคนิเดียที่สูดดมเข้าไปและหลบเลี่ยงการทำลายของระบบภูมิคุ้มกันของร่างกายจะเป็นแหล่งกำเนิดของโรคติดเชื้อแบบรุกราน ซึ่งโคนิเดียเหล่านี้ปรากฏออกมาหลังจากช่วงฟักตัวและเปลี่ยนรูปร่างไปเป็นเส้นใยหรือไฮฟา โดยการงอกในสภาพแวดล้อมที่อบอุ่น ชื้น และอุดมไปด้วยสารอาหารของถุงลมปอด การงอกของโคนิเดียเกิดขึ้นได้ทั้งภายนอกเซลล์หรือภายในเอนโดโซมของนิวโมไซต์ชนิดที่ 2 ที่มีโคนิเดีย ซึ่งภายหลังการงอก การเจริญเติบโตของเส้นใยจะทำให้เกิดการทะลุผ่านชั้นเยื่อบุผิวและทะลุผ่านเยื่อบุหลอดเลือดตามมา กระบวนการการบุกรุกหลอดเลือด ทำให้เกิดความเสียหายต่อหลอดเลือดและกระตุ้นให้เกิดการตอบสนองต่อการอักเสบ, การแสดงออกของปัจจัยเนื้อเยื่อ และการกระตุ้นของกระบวนการแข็งตัวของเลือด ส่งผลให้เกิดการอุดตันในหลอดเลือดและเนื้อเยื่อตายเพราะขาดเลือดเฉพาะที่ อย่างไรก็ตาม การแพร่กระจายของเศษเส้นใยมักถูกจำกัด การแพร่กระจายผ่านทางกระแสเลือดจะเกิดขึ้นเฉพาะในบุคคลที่มีภาวะภูมิคุ้มกันบกพร่องอย่างรุนแรงเท่านั้น
พยาธิกำเนิด > การตอบสนองต่อภาวะขาดออกซิเจน

เช่นเดียวกับเซลล์มะเร็งและเชื้อโรคอื่น ๆ เส้นใยที่บุกรุกของ A. fumigatus จะพบกับสภาพแวดล้อมที่มีออกซิเจนต่ำ (ระดับออกซิเจน ≤ ร้อยละ 1) ณ จุดที่เกิดการติดเชื้อในร่างกายโฮสต์ จากงานวิจัยปัจจุบันแสดงให้เห็นว่าเมื่อเกิดการติดเชื้อ การตายของเซลล์ (necrosis) และการอักเสบจะทำให้เนื้อเยื่อเสียหาย ซึ่งทำให้ความเข้มข้นของออกซิเจนลดลง เนื่องจากการกำซาบของเลือดที่ลดลงในพื้นที่ ทำให้การส่งผ่านของเหลวไปยังอวัยวะลดลง โดยเฉพาะใน A. fumigatus พบว่าสารทุติยภูมิจะยับยั้งการพัฒนาของหลอดเลือดใหม่ ซึ่งนำไปสู่ความเสียหายของเนื้อเยื่อ, การยับยั้งการซ่อมแซมเนื้อเยื่อ และสุดท้ายทำให้เกิดสภาพขาดออกซิเจนในบริเวณเฉพาะที่ ผลกระทบที่แน่ชัดของภาวะขาดออกซิเจนต่อการเกิดโรคจากเชื้อราในปัจจุบันยังไม่เป็นที่ทราบแน่ชัด อย่างไรก็ตาม สภาพที่มีออกซิเจนต่ำเหล่านี้มีความเกี่ยวข้องกับผลลัพธ์ทางคลินิกในเชิงลบ เนื่องจากมีความสัมพันธ์ที่สำคัญระหว่างภาวะขาดออกซิเจน การติดเชื้อจากเชื้อรา และผลลัพธ์ที่ไม่ดีทางคลินิก กลไกที่ A. fumigatus ปรับตัวในภาวะขาดออกซิเจนจึงเป็นสิ่งที่กำลังได้รับความสนใจในการค้นหาเป้าหมายของยาชนิดใหม่
โปรตีนจับองค์ประกอบควบคุมสเตอรอลที่มีลักษณะเฉพาะสูง 2 ชนิด ได้แก่ SrbA และ SrbB พร้อมกับเส้นทางการประมวลผล ได้แสดงให้เห็นว่าส่งผลกระทบต่อการดำรงชีพของ A. fumigatus ในสภาวะที่มีออกซิเจนต่ำ ตัวควบคุมการถอดรหัส (transcription factor) SrbA เป็นตัวควบคุมหลักในการตอบสนองของเชื้อราต่อภาวะขาดออกซิเจนในร่างกาย และเป็นสิ่งที่จำเป็นในหลายกระบวนการทางชีวภาพ รวมถึงการรักษาสมดุลของธาตุเหล็ก, การดื้อยาต้านเชื้อราประเภทอะโซล และความสามารถในการก่อโรค ดังนั้น การสูญเสีย SrbA ส่งผลให้ A. fumigatus ไม่สามารถเจริญเติบโตได้ในสภาวะที่มีธาตุเหล็กต่ำ, มีความไวต่อยาต้านเชื้อราประเภทอะโซลมากขึ้น และและสูญเสียความสามารถในการก่อโรคในแบบทดลองของหนูที่เป็นโรค IPA (invasive pulmonary aspergillosis; โรคแอสเปอร์จิลโลซิสในปอดแบบรุกราน) การกลายพันธุ์ที่ถูกทำลายของ SrbA (SrbA knockout mutants) ไม่แสดงสัญญาณใด ๆ ของการเจริญเติบโตในห้องทดลองในสภาวะที่มีออกซิเจนต่ำ ซึ่งเชื่อมโยงกับความสามารถในการก่อโรคที่ลดลง การทำงานของ SrbA ในภาวะขาดออกซิเจนนั้นขึ้นอยู่กับกระบวนการตัดขาดที่เกิดขึ้นจากโปรตีน RbdB, SppA, และ Dsc A-E SrbA ถูกตัดขาดจากร่างแหเอนโดพลาซึมที่มีโปรตีนตั้งต้นของกรดอะมิโน 1,015 ตัว ไปเป็นรูปแบบฟังก์ชันที่มีกรดอะมิโน 381 ตัว การขาดโปรตีนสังเคราะห์ SrbA ใด ๆ ที่กล่าวถึงข้างต้นจะทำให้เกิดสำเนาของ SrbA ที่ทำงานผิดปกติ และส่งผลให้การเจริญเติบโตในสภาพออกซิเจนต่ำในห้องทดลอง ไม่สามารถเกิดขึ้นได้ รวมถึงความสามารถในการก่อโรคที่ลดลง จากการศึกษาด้วยเทคนิคโครมาติน อิมมูโนพรีซิพิเทชัน (chromatin immunoprecipitation) โดยใช้โปรตีน SrbA นำไปสู่การค้นพบตัวควบคุมภาวะขาดออกซิเจนตัวที่สอง คือ SrbB แม้ว่าจะมีข้อมูลเกี่ยวกับการสังเคราะห์ของ SrbB น้อย แต่ตัวควบคุมการถอดรหัสนี้ก็ได้แสดงให้เห็นว่าเป็นผู้เล่นสำคัญในความสามารถในการก่อโรคและการตอบสนองของเชื้อราต่อภาวะขาดออกซิเจน คล้ายกับ SrbA, การกลายพันธุ์ที่ทำลาย SrbB (SrbB knockout mutant) ส่งผลให้สูญเสียความสามารถในการก่อโรค อย่างไรก็ตาม ไม่พบการไวต่อยาต้านเชื้อราที่เพิ่มขึ้น หรือการสูญเสียการเจริญเติบโตอย่างสมบูรณ์ในสภาพออกซิเจนต่ำ (การลดลงของ SrbB เพียงร้อยละ 50 แทนที่ลดลงร้อยละ 100 ใน SrbA) โดยสรุปแล้ว SrbA และ SrbB ได้แสดงให้เห็นว่ามีความสำคัญในการปรับตัวของ A. fumigatus ในสัตว์เลี้ยงลูกด้วยนมที่เป็นโฮสต์
พยาธิกำเนิด > การได้รับสารอาหาร

Aspergillus fumigatus ต้องได้รับสารอาหารจากสิ่งแวดล้อมภายนอกเพื่อความอยู่รอดและเจริญเติบโตภายในโฮสต์ ยีนหลายตัวที่เกี่ยวข้องกับกระบวนการดังกล่าวได้รับการแสดงให้เห็นว่ามีผลต่อความรุนแรงของโรคผ่านการทดลองที่เกี่ยวข้องกับการกลายพันธุ์ทางพันธุกรรม ตัวอย่างของการนำสารอาหารเข้าสู่เซลล์ ได้แก่ โลหะ ไนโตรเจน และโมเลกุลขนาดใหญ่อย่างเปปไทด์
พยาธิกำเนิด > การได้รับสารอาหาร > การได้รับธาตุเหล็ก

ธาตุเหล็กเป็นโคแฟกเตอร์ที่จำเป็นสำหรับเอนไซม์หลายชนิด และสามารถทำหน้าที่เป็นตัวเร่งปฏิกิริยาในระบบขนส่งการอิเล็กตรอน ซึ่ง A. fumigatus มีกลไกในการดูดซึมธาตุเหล็ก 2 แบบ คือ การดูดซึมธาตุเหล็กแบบรีดัคทีฟ และแบบไซเดอโรฟอร์เป็นตัวกลาง การดูดซึมเหล็กแบบรีดัคทีฟประกอบไปด้วยการแปลงเหล็กจากสถานะเฟอร์ริก (Fe+3) ไปเป็นเฟอร์รัส (Fe+2) และการดูดซึมต่อมาผ่าน FtrA ซึ่งเป็นโปรตีนขนส่งโมเลกุลเหล็ก การกลายพันธุ์เฉพาะเจาะจงของยีน ftrA ไม่ได้ทำให้ความรุนแรงของโรคลดลงในแบบจำลองในหนูของการติดเชื้อ A. fumigatus ซึ่งในทางตรงกันข้าม การกลายพันธุ์เฉพาะเจาะจงของยีน sidA ซึ่งเป็นยีนตัวแรกในเส้นทางการสังเคราะห์ไซเดอโรฟอร์ แสดงให้เห็นว่าการดูดซึมเหล็กผ่านไซเดอโรฟอร์มีความจำเป็นต่อความรุนแรงของเชื้อ การกลายพันธุ์ของยีนในกระบวนการสังเคราะห์ไซเดอโรฟอร์ในขั้นตอนถัดไป sidC, sidD, sidF และ sidG ส่งผลให้เกิดสายพันธุ์ของ A. fumigatus ที่มีความรุนแรงลดลงในลักษณะที่คล้ายคลึงกัน กลไกการดูดซึมธาตุเหล็กเหล่านี้ดูเหมือนจะทำงานควบคู่กันและทั้งสองกลไกจะถูกกระตุ้นให้เพิ่มขึ้นเพื่อตอบสนองต่อภาวะขาดธาตุเหล็ก
พยาธิกำเนิด > การได้รับสารอาหาร > กระบวนการดูดซึมไนโตรเจน

Aspergillus fumigatus สามารถอยู่รอดได้โดยใช้แหล่งไนโตรเจนที่หลากหลายและกระบวนการดูดซึม ไนโตรเจนมีความสำคัญทางการแพทย์ เนื่องจากได้รับการพิสูจน์แล้วว่าสามารถส่งผลต่อความรุนแรงของโรคได้ โปรตีนที่เกี่ยวข้องกับกระบวนการดูดซึมไนโตรเจนได้รับการควบคุมทางการถอดรหัสโดยยีน AfareA ใน A. fumigatus การกลายพันธุ์แบบเฉพาะเจาะจงของยีน afareA แสดงให้เห็นถึงการเริ่มต้นเสียชีวิตที่ลดลงในแบบจำลองการติดเชื้อในหนู โปรตีน RhbA ที่ควบคุมโดย Ras ยังเกี่ยวพันกับกระบวนการดูดซึมไนโตรเจนด้วย พบว่า RhbA ถูกกระตุ้นในระดับการถอดรหัสยีนหลังจากการสัมผัสกันระหว่าง A. fumigatus กับเซลล์เยื่อบุผนังหลอดเลือดของมนุษย์และสายพันธุ์ที่มีการกลายพันธุ์ของยีน rhbA แบบเฉพาะเจาะจงแสดงให้เห็นการเจริญเติบโตที่ลดลงในแหล่งไนโตรเจนที่ไม่ดีและความรุนแรงที่ลดลงในสัตว์ทดลอง
พยาธิกำเนิด > การได้รับสารอาหาร > โปรตีเนส

ในปอดของมนุษย์มีคอลลาเจนและอีลาสตินในปริมาณมาก ซึ่งเป็นโปรตีนที่ช่วยให้เนื้อเยื่อมีความยืดหยุ่น โดย Aspergillus fumigatus จะผลิตและหลั่งอีลาสเตสหรือโปรตีเอส (Protease) ที่จะแยกอีลาสตินเพื่อสลายพอลิเมอร์โมเลกุลขนาดใหญ่เหล่านี้ให้สามารถถูกดูดซึมเข้าสู่เซลล์ได้ ความสัมพันธ์ที่สำคัญระหว่างปริมาณการผลิตอีลาสเตสและการบุกรุกเนื้อเยื่อถูกค้นพบครั้งแรกในปี ค.ศ. 1984 นอกจากนี้ ยังพบว่าการแยกเชื้อ A. fumigatus จากผู้ป่วยมีแอคทีวิตี้ของอีลาสเตสมากกว่าสายพันธุ์ที่แยกจากสิ่งแวดล้อมของ A. fumigatus มีการระบุลักษณะของอีลาสเตสหลายชนิด รวมถึงอีลาสเตสจากเซอรีนโปรตีเอส (Serine protease), แอสพาร์ติกโปรตีเอส (Aspartic protease) และเมทัลโลโปรตีเอส (Metalloproteinase) ซึ่งความซ้ำซ้อนของเอลาสเทสเหล่าทำให้การระบุผลกระทบเฉพาะต่อความรุนแรงของเชื้อยากขึ้น
พยาธิกำเนิด > การตอบสนองโปรตีนที่คลายตัว

จากการศึกษาจำนวนหนึ่งพบว่าการตอบสนองโปรตีนที่คลายตัวมีส่วนในการเพิ่มความรุนแรงของ A. fumigatus
พยาธิกำเนิด > สารทุติยภูมิ > สารทุติยภูมิในการพัฒนาเชื้อรา

วงจรชีวิตของเชื้อราสายรวมทั้ง Aspergillus spp. ประกอบด้วย 2 ระยะ คือ ระยะการเจริญเติบโตของเส้นใย และระยะการสืบพันธุ์ (การสร้างสปอร์) การสลับไปมาระหว่างระยะการเจริญเติบโตและการสืบพันธุ์ของเชื้อราเหล่านี้ได้รับการควบคุมบางส่วนโดยระดับการผลิตสารทุติยภูมิ เชื่อว่าสารทุติยภูมิจะถูกผลิตขึ้นเพื่อกระตุ้นการสร้างสปอร์และเม็ดสีที่จำเป็นสำหรับโครงสร้างของการสร้างสปอร์ ซึ่งการส่งสัญญาณ G protein ควบคุมการผลิตสารทุติยภูมิ การจัดลำดับจีโนมเผยให้เห็นยีนที่มีศักยภาพ 40 ยีนที่เกี่ยวข้องกับการผลิตสารทุติยภูมิรวมถึงไมโคทอกซิน ซึ่งผลิตขึ้นในช่วงของการสร้างสปอร์
พยาธิกำเนิด > สารทุติยภูมิ > กลิโอทอกซิน

กลิโอทอกซินเป็นไมโคทอกซินที่มีความสามารถในการเปลี่ยนแปลงการป้องกันของสิ่งมีชีวิตโดยการกดภูมิคุ้มกัน เม็ดเลือดขาวชนิดนิวโทรฟิลเป็นเป้าหมายหลักของกลิโอทอกซิน กลิโอทอกซินจะขัดขวางการทำงานของเม็ดเลือดขาวโดยการยับยั้งการเคลื่อนที่และการผลิตซูเปอร์ออกไซด์ และทำให้เกิดกระบวนการอะพอพโทซิสในเม็ดเลือดขาวชนิดแมคโครฟาจ กลิโอทอกซินขัดขวางการตอบสนองต่อการอักเสบโดยการยับยั้ง NF-κB
พยาธิกำเนิด > สารทุติยภูมิ > การควบคุมการถอดรหัสของกลิโอทอกซิน

LaeA และ GliZ เป็นโปรตีนตัวช่วยในการถอดรหัสที่ทราบกันว่าทำหน้าที่ควบคุมการผลิตไกลโอทอกซิน ซึ่ง LaeA เป็นตัวควบคุมที่สำคัญของการผลิตสารทุติยภูมิใน Aspergillus spp. LaeA มีอิทธิพลต่อการแสดงออกของจีโนมร้อยละ 9.5 ของ A. fumigatus ซึ่งรวมถึงยีนการสังเคราะห์สารทุติยภูมิจำนวนมาก เช่น Nonribosomal peptide synthetases การผลิตสารทุติยภูมิจำนวนมาก รวมทั้งกลิโอทอกซิน มีความบกพร่องในสายพันธุ์ที่มีการกลายพันธุ์ของยีน LaeA (ΔlaeA) สายพันธุ์ที่มียีน ΔlaeA กลายพันธุ์แสดงให้เห็นถึงความไวต่อการกลืนกินของแมคโครฟาจที่เพิ่มขึ้นขึ้น และความสามารถในการทำลายเซลล์นิวโทรฟิลที่ลดลงในสภาวะภายนอกกายสัตว์ทดลอง สารพิษที่ได้รับการควบคุมโดย LaeA นอกจากไกลโอทอกซิน อาจมีบทบาทในการเพิ่มความรุนแรงของเชื้อ เนื่องจากการสูญเสียการผลิตกลิโอทอกซินเพียงอย่างเดียวไม่สามารถสรุปลักษณะทางพยาธิวิทยาของ ∆laeA ที่ไม่ก่อโรคได้
การรักษาในปัจจุบันเพื่อต่อสู้กับการติดเชื้อ A. fumigatus

การรักษาแบบที่ไม่รุกรานในปัจจุบันที่ใช้ในการต่อสู้กับการติดเชื้อราประกอบด้วยกลุ่มยาที่เรียกว่า อะโซล ยาในกลุ่มอะโซล เช่น โวริโคนาโซล ไอทราโคนาโซล และอิมิดาโซล ซึ่งต้านเชื้อราโดยการยับยั้งการผลิตสารเออร์โกสเตอรอล ซึ่งเป็นองค์ประกอบสำคัญของเยื่อหุ้มเซลล์ของเชื้อรา กลไกของยาเหล่านี้จะออกฤทธิ์โดยการยับยั้งเอนไซม์ cytochrome p450 ของเชื้อราที่เรียกว่า 14α-demethylase อย่างไรก็ตาม ความต้านทานของ A. fumigatus ต่อยาอะโซลกำลังเพิ่มขึ้น ซึ่งอาจเป็นผลมาจากการใช้อะโซลในระดับต่ำในเกษตรกรรม กลไกหลักของการดื้อยาคือการกลายพันธุ์ในยีน cyp51a อย่างไรก็ตาม ยังมีกลไกการดื้อยาอื่นๆ ที่พบในเชื้อที่แยกจากผู้ป่วย ซึ่งคิดเป็นประมาณร้อยละ 40 ของการดื้อยา นอกจากยาอะโซลแล้ว ยังมีกลุ่มยาต้านเชื้อราชนิดอื่น ๆ เช่น โพลีอีน แอนไทไบโอติก และแอคไคโนแคนดิน[ต้องการอ้างอิง]
คลังรูปภาพ

โคนิเดียชนิด phialoconidia ของ A. fumigatus
ลักษณะโคโลนีในจานเพาะเชื้อ
A. fumigatus ที่แยกได้จากดินในป่าไม้
สไลด์ของสมองไก่งวงที่ติดเชื้อ
แหล่งข้อมูลอื่น

การเกิดความต้านทานต่อยาต้านเชื้อราชนิดอะโซลในเชื้อรา Aspergillus fumigatus และการแพร่กระจายของกลไกความต้านทานแบบเดี่ยว ที่ SciVee
Aspergillus Trust องค์กรการกุศลที่จดทะเบียนในสหราชอาณาจักร ซึ่งมีหน้าที่สนับสนุนผู้ป่วยโรคแอสเปอร์จิลลัสทั่วโลก และค้นคว้าวิจัยวิธีการรักษา
มูลนิธิการวิจัยเชื้อรา เก็บถาวร 2006-06-14 ที่ เวย์แบ็กแมชชีน
ข้อมูลเกี่ยวกับเชื้อรา Aspergillus จาก DoctorFungus.org
| --- | --- |
การแยกแยะหน่วยอนุกรมวิธาน:  Wikidata: Q134359  Wikispecies: Aspergillus fumigatus  EoL: 1017348  EPPO: ASPEFU  Fungorum: 211776  GBIF: 5260010  iNaturalist: 493232  IRMNG: 10385104  MycoBank: 211776  NCBI: 746128  NZOR: 3b345151-228d-4341-9296-a75294c08f93  WoRMS: 100492 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล 
แผนภาพของการติดเชื้อ Aspergillus แบบรุกราน: งอกขึ้นทั้งภายในเซลล์เยื่อบุผิวหรือภายในถุงลมปอด เส้นใยจะขยายผ่านเซลล์เยื่อบุผิว ในที่สุดจะบุกรุกและในที่สุดจะลุกลามและทะลุผ่านเซลล์บุด้านในของหลอดเลือด ในบางกรณี เศษของเส้นใยสามารถแตกออกและแพร่กระจายผ่านทางกระแสเลือดได้
เส้นทางการสังเคราะห์ไซเดอโรฟอร์ (Siderophore) ที่เสนอของ Aspergillus fumigatus: sidA เป็นตัวเร่งปฏิกิริยาขั้นตอนแรกในการสังเคราะห์ไซเดอโรฟอร์ไตรอะซิทิลฟูซารินีนซี (triacetylfusarinine C) ที่อยู่นอกเซลล์และเฟอร์ริโครซิน (ferricrocin) ภายในเซลล์
โปรตีนตัวช่วยในการถอดรหัส LaeA ควบคุมการแสดงออกของยีนหลายตัวที่เกี่ยวข้องกับการผลิตสารทุติยภูมิใน Aspergillus spp.
บุคลากรในงานภาพยนตร์

บุคลากรในงานภาพยนตร์ (Film Crew) คือบุคลากรที่ทำงานในการผลิตภาพยนตร์ มีด้วยกันหลากหลายตำแหน่ง อาจสามารถจำแนกได้ทั้ง ก่อนการผลิต  ระหว่างการผลิต และหลังการผลิต แต่บางตำแหน่งก็อาจจะไม่ตายตัว บางตำแหน่งต้องรับผิดชอบงานทั้งหมดก็มี  หรือบางตำแหน่งอาจมีปลีกย่อยลงไปได้อีก โดยมีดังต่อไปนี้
ผู้กำกับและนักเขียนบทภาพยนตร์

ผู้กำกับ (Director) เป็นผู้ที่ควบคุมกองถ่าย
ผู้เขียนบท (Screenwriter)
ผู้ประพันธ์ (Author) เจ้าของงานประพันธ์ต้นฉบับที่นำมาดัดแปลงเป็นบทภาพยนตร์
ทีมงานในกระบวณการผลิต > ฝ่ายบริการจัดการ

ผู้อำนวยการสร้างและควบคุมการผลิต (Producer)
ผู้อำนวยการดูการสร้าง (Associate Producer)  เป็นคนที่คอยมาตรวจดูการสร้าง
ผู้จัดการกองถ่าย (Production Manager) เป็นผู้ที่คอยควบคุมและคอยดูแลในกองถ่าย
ฝ่ายบัญชีกองถ่าย (Production Accountant)  ผู้อำนวยการงบประมาณในกองถ่าย
ทีมงานในกระบวณการผลิต > นักแสดง

นักแสดงชาย (Actor)
นักแสดงหญิง (Actress)
นักแสดงสมทบชาย (Support Actor)
นักแสดงสมทบหญิง (Support Actress)
นักแสดงประกอบฉาก (Background / Ambient)
นักแสดงแทนฉากเสี่ยงภัย (Stunt Man)
ทีมงานในกระบวณการผลิต > ผู้ช่วยผู้กำกับ

ผู้ช่วยผู้กำกับหนึ่ง (First Assistant Director หรือ 1st AD)
ผู้ช่วยผู้กำกับสอง (Second Assistant Director หรือ 2nd AD)
ผู้ช่วยผู้กำกับสาม (Third Assistant Director หรือ 3rd AD)
ผู้ดูแลความต่อเนื่อง (Continuity) คอยดูแลความต่อเนื่องของการแสดงในแต่ละช็อต
ผู้ดูแลความต่อเนื่องของบท (Script Supervisor)
ทีมงานในกระบวณการผลิต > ทีมกล้อง ไฟ และกริป

ผู้กำกับภาพ (Director of Photography เรียกโดยย่อว่า DOP หรือ DP)
ผู้กำกับภาพ มีหน้าที่ตีความบทภาพยนตร์ร่วมกับผู้กำกับภาพยนตร์เพื่อออกแบบแนวทางการถ่ายภาพที่สามารถสื่อสารเนื้อหาของภาพยนตร์ได้อย่างมีสุนทรียะ โดยผู้กำกับภาพยังมีหน้าที่ควบคุมการทำงานของทีมกล้อง ไฟและกริ๊บให้สามารถทำงานได้ตามแผนการทำงานที่วางไว้ รวมถึงมีส่วนร่วมในการควบคุมกระบวนการหลังการถ่ายทำ โดยเฉพาะในขั้นตอนการล้างฟิล์มภาพยนตร์และกระบวนการปรับสีภาพยนตร์ ให้ผลลัพท์ของการถ่ายภาพยนตร์ สามารถถ่ายทอดอารมณ์และบรรยากาศของการถ่ายภาพได้เหมาะสมกับภาพยนตร์เรื่องนั้น ๆ
ช่างภาพ (Camera Operator)
ช่างภาพ มีหน้าที่ควบคุมกล้องถ่ายภาพยนตร์ให้ได้ภาพตามที่ผู้กำกับภาพได้ออกแบบไว้ ช่างภาพในการถ่ายทำหนึ่งฉากสามารถมีได้มากกว่าหนึ่งคนได้ ตามจำนวนของกล้องถ่ายภาพยนตร์ที่ใช้ถ่ายทำในฉากนั้น ๆ ช่างภาพบางส่วนอาจเป็นช่างภาพที่เชี่ยวชาญการถ่ายภาพด้วยอุปกรณ์พิเศษ เช่น ช่างภาพถ่ายภาพยนตร์ทางอากาศ (Arial Camera Operator ช่างภาพถ่ายภาพยนตร์ใต้นำ (Under Water Camera Operator) หรือ ช่างภาพสเตดิแคม (Stedicam Operator) เป็นต้น ในบางกรณีผู้กำกับภาพอาจเป็นผู้ถ่ายภาพเองในฐานะช่างภาพด้วย
ช่างภาพสเตดิแคม (Stedicam Operator)
โฟกัสพูลเลอร์ หรือ ผู้ปรับชัดระยะของเลนส์ (Focus Puller)
โฟกัสพูลเลอร์ หรือ ผู้ปรับชัดระยะถ่าย มีหน้าที่ช่วยปรับระยะชัด (Focus Distant) ของเลนส์ให้ตรงกับตำแหน่งการยืนของตัวแสดงหรือตามที่ผู้กำกับภาพและช่างภาพนั้นต้องการ ผ่านอุปกรณ์ปรับความชัดของกล้องถ่ายภาพยนตร์ (Follow Focus) เพื่อรักษาความคมชัดของการถ่ายภาพให้อยู่ที่จุดสำคัญของภาพตลอดเวลา ผู้ทำตำแหน่งโฟกัสพูลเลอร์โดยส่วนใหญ่แล้วจะทำตำแหน่ง ผู้ช่วยช่างภาพหนึ่ง รวมในคนเดียวกัน
ผู้ช่วยช่างภาพหนึ่ง First Assistant Camera (1st AC)
ผู้ช่วยช่างภาพหนึ่ง มีหน้าที่ ตรวจสอบและดูแลให้กล้องถ่ายภาพยนตร์พร้อมทำงานตลอดเวลาในระหว่างการถ่ายทำ มีหน้าที่เปลี่ยนเลนส์ถ่ายภาพยนตร์และติดตั้งอุปกรณ์เสริมของกล้องถ่ายภาพยนตร์ ตามความต้องการของช่างภาพและผู้กำกับภาพ เพื่อให้กล้องถ่ายภาพยนตร์สามารถถ่ายภาพยนตร์ได้ตามที่ออกแบบภาพไว้ รวมถึงคอบกำกับดูและผู้ช่วยช่างภาพสองที่ทำงานร่วมกันให้ช่วยทำงานได้อย่างมีประสิทธิภาพ
ผู้ช่วยช่างภาพสอง Second Assistant Camera (2nd AC)
ผู้ดูแลระบบจอภาพ (VDO Man, VT Operator, Monitor Vilage Operator)
ผู้เชี่ยวชาญทางเทคนิคการถ่ายภาพยนตร์ดิจิทัล Digital Imaging Technician (DIT)
ผู้จัดการข้อมูลภาพ (Data Wrangler)
หัวหน้าแผนกกริป (Key Grip)
รองหัวหน้าแผนกกริป (Best Boy Grip)
ผู้เข็นดอลลี่ (Dolly Grip)
ฐานเลื่อนใต้กล้อง อาจรวมถึงเครนด้วย
กริป (Grip)
ผู้จัดแสง Gaffer
เป็นผู้ที่ดูแลเรื่องการจัดแสงไฟให้เป็นไปตามที่ผู้กำกับภาพต้องการ
รองหัวหน้าแผนกจัดแสง (Best Boy Electrician)
ทีมจัดแสง (Electrician)
ผู้ควบคุมเครื่องกำเนิดไฟฟ้า (Genarator Operator)
ทีมงานในกระบวณการผลิต > ทีมศิลปกรรมและเทคนิคพิเศษ

ผู้กำกับฝ่ายศิลป์ Art Director
มีหน้าที่ดูแลและตกแต่งฉาก
ผู้ดูแลอุปกรณ์ประกอบฉาก Prop Master
ช่างไม้และทาสีฉาก (Unit Carpenter/Painter)
ผู้ดูแลอุปกรณ์ยึดจับ Rigger ผู้ดูแลเครื่องมือขนาดใหญ่
ทีมงานในกระบวณการผลิต > ทีมบันทึกเสียงในสถานที่การถ่ายทำ

ผู้บันทึกเสียง (Location Sound Recordist)
คนถือไมค์บูม (Boom Operator)
ทีมงานในกระบวณการผลิต > ทีมเครื่องแต่งกายและแต่งหน้านักแสดง

ผู้ออกแบบเสื้อผ้า (Costume Designer)
ผู้ให้คำแนะนำเกี่ยวกับเครื่องแต่งกาย (Wardrobe Supervisor)
ช่างแต่งหน้า (Make-Up Artist)
ผู้ออกแบบทรงผม (Hair Stylist)
ทีมงานในกระบวณการผลิต > ทีมดูแลสถานที่ถ่ายทำภาพยนตร์

ผู้จัดหาสถานที่ถ่ายทำาภาพยนตร์ (Location maneger)
Police Liasion : ผู้ติดต่อประสานงาน คอยประสานงานระหว่างกองถ่ายและบุคคลภายนอก
ทีมงานในกระบวณการผลิต > ตำแหน่งอื่น ๆ

ผู้บันทึกภาพนิ่ง Stills Photographer
ในกองบางกองอาจจะมีปลีกย่อยลงไปอีก หรือมีน้อยกว่านี้ ขึ้นอยู่กับขนาดในกองถ่าย
ทีมงานในกระบวนการหลังการผลิต (Post Production crew)

ผู้ลำดับภาพ Editor
ผู้ออกแบบเสียง Sound Designer
ผู้ช่วยวิศวกรเสียง Assistant Sound Engineer :  (ส่วนมากจะต้องช่วยถือไมค์บูม)
ผู้ปรับสีภาพ Colorist
ทีมงานในขั้นตอนการเผยแพร่ภาพยนตร์

Publicity Director : บรรณาธิการฝ่ายประชาสัมพันธ์
จอมพลไรช์

ปกเสื้อ
อินทรธนู
จอมพลไรช์ (เยอรมัน: Reichsmarschall) เป็นยศทหารชั้นสูงสุดในกองทัพแวร์มัคท์ของนาซีเยอรมนี มีอำนาจบัญชากองทัพเป็นรองแค่ฟือเรอร์ อดอล์ฟ ฮิตเลอร์ ซึ่งดำรงตำแหน่งผู้บัญชาการสูงสุดแห่งแวร์มัคท์ในช่วงสงครามโลกครั้งที่สอง ฮิตเลอร์ตั้งยศนี้ขึ้นมาตามยศ Reichserzmarschall ซึ่งปรากฏในคริสต์ศตวรรษที่ 12 ในสมัยจักรวรรดิโรมันอันศักดิ์สิทธิ์
ในช่วงสงครามโลกครั้งที่สอง แฮร์มัน เกอริง ผู้บัญชาการใหญ่กองทัพอากาศเยอรมัน เป็นเพียงคนเดียวที่ได้รับยศ จอมพลไรช์ จากฮิตเลอร์ในวันที่ 19 กรกฎาคม ค.ศ. 1940 ซึ่งทำให้เขามีความอาวุโสเหนือกว่านายทหารทั้งหมดในแวร์มัคท์ เหนือกว่าแม้กระทั่งยศจอมพล (Generalfeldmarschall)
อย่างไรก็ตาม ในสัปดาห์สุดท้ายของสงคราม เมื่อเกอริงพยายามรวบอำนาจบัญชาการจากฮิตเลอร์ที่ติดวงล้อมข้าศึกอยู่ในกรุงเบอร์ลิน ฮิตเลอร์ได้สั่งปลดและถอดยศเกอริงในวันที่ 23 เมษายน ค.ศ. 1945 ก่อนที่หลายวันต่อมาจะมีคำสั่งตั้งจอมพลเรือ คาร์ล เดอนิทซ์ มาแทนที่เกอริง การแต่งตั้งนี้มีขึ้นหนึ่งวันก่อนหน้าหรือในวันที่ฮิตเลอร์ยิงตัวตาย (30 เมษายน 1945) แต่เดอนิทซ์ได้รับแจ้งคำสั่งนี้ในวันที่ 1 พฤษภาคม เพียงหนึ่งวันก่อนที่การสู้รบจะจบลง
ธงจอมพลไรช์

ธงประจำตำแหน่ง จอมพลไรช์ ค.ศ. 1940–41 (ด้านหน้า)
ธงประจำตำแหน่ง จอมพลไรช์ ค.ศ. 1940–41 (ด้านหลัง)
ธงประจำตำแหน่ง จอมพลไรช์ ค.ศ. 1941–45 (ด้านหน้า)
ธงประจำตำแหน่ง จอมพลไรช์ ค.ศ. 1941–45 (ด้านหลัง)
ดูเพิ่ม

ฟือเรอร์ (Führer)
ไรชส์ฟือเรอร์-เอ็สเอ็ส (Reichsführer-SS)
รักใสใส หัวใจสี่ดวง

| รักใสใส หัวใจสี่ดวง |
| --- | --- |
โปสเตอร์ของซีรีส์
ประเภท: โรแมนติก ดรามา คอมเมดี้
เค้าโครงจาก: สาวแกร่งแรงเกินร้อย โดย โยโกะ คามิโอะ
กำกับโดย: ไช่ เย่ซวิน
แสดงนำ: ต้าเอส เจอร์รี หยาน วิก โจว เคน จู แวนเนส อู๋
ดนตรีแก่นเรื่องเปิด: "情非得已" ("Cant Help Falling In Love With You") by Harlem Yu
ดนตรีแก่นเรื่องปิด: "你要的愛" ("The Love You Want") by Penny Tai
ประเทศแหล่งกำเนิด: ไต้หวัน
ภาษาต้นฉบับ: ภาษาจีนกลาง
จำนวนตอน: 27 ตอน
การผลิต
ผู้อำนวยการสร้าง: ไช่ เย่ซวิน
สถานที่ถ่ายทำ: ไต้หวัน
บริษัทผู้ผลิต: Comic Ritz International Production
ออกอากาศ
เครือข่าย: CTS
ออกอากาศ: 12 เมษายน ค.ศ. 2001 (2001-04-12) – 16 สิงหาคม ค.ศ. 2001 (2001-08-16)
การแสดงที่เกี่ยวข้อง
  รักใสหัวใจเกินร้อย (2005–2008, ญี่ปุ่น)  รักฉบับใหม่หัวใจ 4 ดวง (2009, เกาหลีใต้)  รักใสใสหัวใจ 4 ดวง (2018, จีน)  หัวใจรักสี่ดวงดาว (2021, ไทย) 
รักใสใส หัวใจสี่ดวง (จีน: 流星花園; พินอิน: Liúxīng Huāyuán) เป็นละครโทรทัศน์ซีรีส์ของสาธารณรัฐจีน(ไต้หวัน) ที่สร้างจากมังงะโชโจ ของโยโกะ คามิโอะ ในชื่อ Boys Over Flowers (ญี่ปุ่น: 花より男子; โรมาจิ: Hana Yori Dango) นำแสดงโดย ต้าเอส, เจอร์รี หยาน, วิก โจว, เคน จู และแวนเนส อู๋ สำหรับประเทศไทย ซีรีส์เรื่องนี้ฉายที่ช่อง 3 ทุกวันศุกร์-เสาร์ และอาทิตย์ เวลา 22:30 - 23:30 น.
รายชื่อนักแสดง

สีซีหยวน (Barbie Hsu) รับบท ซานไช่ (Shan Cai)
เหยียนเฉิงซี่ (Jerry Yan) รับบท เต้าหมิงซื่อ (Dao Ming Si)
โจวอี๋หมิน (Vic Zhou) รับบท ฮวาเจ๋อเล่ย (Hua Ze Lei)
จูเสี้ยวเทียน (Ken Chu) รับบท ซีเหมิน (Xi Men)
อู๋เจี้ยนหาว (Vanness Wu) รับบท เหม่ยจั้ว (Mei Zuo)
Rainie Yang รับบท Xiao You
Winnie Qian รับบท Teng Tang Jing
Edward Ou รับบท Qing He
เย่อันถิง (Ye An Ting) รับบท หลี่เจิน (Li Zhen)
Belinda Cheng รับบท Bai He
หวังเยี่ย (Wang Yue) รับบท แม่ของซานไช่ (Shan Cai's Mother)
ต่งจื้อเฉิง (Dong Zhi Cheng) รับบท พ่อของซานไช่
Zhen Xiu Zhen รับบท Dao Ming Feng
Mary Hsu รับบท Dao Ming Zhuang
Lan Cheng Long รับบท Yamen
Zhang Ruo Zhen รับบท Qian Hui
Ke Huan Ru รับบท Xiao Zi
Liu Er Jin (劉爾金) รับบท คนดูแลครอบครัวเต้าหมิง
Wallace Chung รับบท Ah Sung
Tang Qi รับบท Governess
Li Jie Sheng (李傑聖) รับบท Xiao You's boyfriend
Bu Xue Liang รับบท อาจารย์ที่มหาลัย (นักแสดงรับเชิญ)
Xu Wei Lun รับบท Ah Xun (นักแสดงรับเชิญ)
Xiu Qin (秀琴) รับบท herself (นักแสดงรับเชิญ)
Jin Wen (僅雯) รับบท limousine driver (นักแสดงรับเชิญ)
Harlem Yu (ตอนที่ 30, นักแสดงรับเชิญ)
Bai Yan An
รายชื่อนักแสดง > เวอร์ชันจีนแผ่นดินใหญ่

เต้าหมิงซื่อ เปลี่ยนเป็น “มู่หยงหยุนไห่”
ฮวาเจ๋อเล่ย เปลี่ยนเป็น “ตวนมู่เหล่ย”
ซันไช่ เปลี่ยนเป็น “ฉูอี่ว์เชียน”
ซีเหมิน เปลี่ยนเป็น “ซ่างกวนรุ่ยเชียน”
เหม่ยจั้ว เปลี่ยนเป็น “เย่ซั่ว”
นักแสดงในแต่ละเวอร์ชัน

| ชื่อตัวละครและนักแสดง​ |
| --- | --- | --- | --- | --- | --- | --- | --- |

| ปี | เวอร์ชัน​ | สึกูชิ มากิโนะ/ซันไช่ | สึกาซะ​ โดเมียวจิ​/เต้าหมิงซือ | รุย ฮานาซาวะ​/ฮัวเจ๋อเล่ย | โซจิโร นิชิไกโดะ​/ซีเหมิน | อากิระ มามิซากะ/เหม่ยจั้ว | ประเภท |
| 2538 | ญี่ปุ่น​  | ยูกิ อุจิดะ | ทานิฮาระ โชสุเกะ | นาโอฮิโตะ ฟูจิกิ | เค็นซาคุ​ ไซกิ | โคอิจิ​ ฮาชิซูเมะ | ภาพยนตร์​ |
| 2544 | ไต้หวัน​  | ต้าเอส | เจอร์รี เหยียน | วิก โจวอี้หมิน | เคน จูเสี้ยวเทียน | แวนเนส วู | ซีรีส์​ |
| 2550​ | ญี่ปุ่น​  | มาโอะ อิโนอูเอะ | จุง มัตสึโมโตะ | ชุง โองูริ | โชตะ มัตสึดะ | สึโยชิ อาเบะ | ซีรีส์​ |
| 2552 | เกาหลี  | คู ฮเย-ซ็อน | อี มิน-โฮ | คิม ฮย็อน-จุง | คิม บ็อม | คิม จุน | ซีรีส์​ |
| 2552 | จีน  | เจิ้งส่วง | จาง ฮั่น | อี๋ว ฮ่าวหมิง | จู จื่อเซียว | เว่ยเฉิน | ซีรีส์​ |
| 2561 | จีน  | เฉินเยว่ | หวังเหอตี้​ | กวนหง | อู๋ซีเจ๋อ​ | เหลียงจิ้งคัง | ซีรีส์​ |
| 2564 | ไทย  | ต้นตะวัน ตันติเวชกุล | วชิรวิชญ์ ชีวอารี | จิรวรรตน์ สุทธิวณิชศักดิ์​ | เมธวิน โอภาสเอี่ยมขจร | หิรัญกฤษฎิ์ ช่างคำ | ซีรีส์​ |
แหล่งข้อมูลอื่น

Meteor Garden - รักใสใสหัวใจ 4 ดวง ภาค 1
ออกมาจนได้ รักใสๆหัวใจ 4 ดวง ฉบับจีนแดง
รักใสใสหัวใจสี่ดวง F4 สมัยก่อน ช่อง 3 คิดยังไงถึงกล้าเอามาฉายหลังข่าวครับ
แกลเลอรี Series-รักใสใส หัวใจ 4 ดวง ภาค1
ผ่านไป14ปี ... เหล่านักแสดงนำ F4 ไต้หวันในตำนาน จะเปลี่ยนไปแค่ไหน? เก็บถาวร 2015-09-17 ที่ เวย์แบ็กแมชชีน
สถานีศรีอุดม

สถานีศรีอุดม (อังกฤษ: Si Udom station; รหัส: YL16) เป็นสถานีรถไฟฟ้ามหานครแบบยกระดับในเส้นทางสายสีเหลือง ยกระดับเหนือถนนศรีนครินทร์ในพื้นที่เขตประเวศ กรุงเทพมหานคร
ที่ตั้ง

สถานีศรีอุดมตั้งอยู่เหนือถนนศรีนครินทร์ ทางทิศใต้ของทางแยกศรีอุดมหรือทางแยกหนองบอน (จุดตัดระหว่างถนนศรีนครินทร์ ถนนอุดมสุข และถนนเฉลิมพระเกียรติ ร.9) ในพื้นที่แขวงหนองบอน เขตประเวศ กรุงเทพมหานคร
รายละเอียด > สีสัญลักษณ์

ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รายละเอียด > รูปแบบ

เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1 ถนนเฉลิมพระเกียรติ ร.9, โรงพยาบาลสินแพทย์ ศรีนครินทร์ (ลิฟต์)
2 ซอยศรีนครินทร์ 63 (บันไดเลื่อน), สถานีบริการน้ำมัน ปตท.
3 ซอยศรีนครินทร์ 58 (บันไดเลื่อน), เซเว่นอีเลฟเว่น
4 ถนนอุดมสุข (ลิฟต์), โชว์รูมรถยนต์ฮอนด้า
รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีเหลือง มุ่งหน้า สำโรง (ศรีเอี่ยม) |
| U3 ชานชาลา  | ชานชาลา 2 | สายสีเหลือง มุ่งหน้า ลาดพร้าว (สวนหลวง ร.9) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร |
| G ระดับถนน  | – | ป้ายรถประจำทาง, สถานีบริการน้ำมัน ปตท., โชว์รูมรถยนต์ฮอนด้า |
สถานที่ใกล้เคียง

โรงพยาบาลสินแพทย์ ศรีนครินทร์
รถโดยสารประจำทาง > ถนนศรีนครินทร์

เส้นทางที่มีรถรองรับวีลแชร์